
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση πολεοδομικής μελέτης της πολεοδομικής 
ενότητας «Χώρα - Καψάλι» του οικισμού Κυθήρων 
Δήμου Κυθήρων (Ν. Αττικής) και αναθεώρηση του 
εγκεκριμένου ρυμοτομικού σχεδίου στην ίδια πε¬ 
ριοχή . 1 

ΑΠΟΦΑΣΕΙΣ 

Κήρυξη ως αναδασωτέας εκτάσεως 15,393 στρεμμά¬ 
των, στη θέση «Γκρέζνα» του Δημοτικού διαμερί¬ 
σματος Λουτρακιού του Δήμου Αριδαίας του Νο¬ 
μού Πέλλας. 2 


ΔΙΑΤΑΓΜΑΤΑ 

(ΐ) 

Έγκριση πολεοδομικής μελέτης της πολεοδομικής ενό¬ 
τητας «Χώρα - Καψάλι» του οικισμού Κυθήρων Δήμου 
Κυθήρων (Ν. Αττικής) και αναθεώρηση του εγκεκρι¬ 
μένου ρυμοτομικού σχεδίου στην ίδια περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 37 (παρ. 4), 43 (παρ. 1,4, 5 
και 7, 44 (παρ. 1,2), 110 (παρ. 1), 152 (1,2 και6), 153,154, 
160 παρ. (1 και 2), 161 (παρ. 1), 243 (παρ. 1), 248, 249 και 
250 του από 14.7.1999 Π. Δ/ΤΟΣ «Κώδικας βασικής 
Πολεοδομικής Νομοθεσίας» (Δ 580), όπως τα άρθρα 110 
(παρ. 1), 243, 248, 249 και 250 τροποποιήθηκαν μετά άρ¬ 
θρα 3 (παρ. 1), 4, 5, 6 και 7 αντίστοιχα του Ν. 2831/2000 
«Τροποποίηση των διατάξεων του Ν. 1577/1985 «Γενικός 
Οικοδομικός Κανονισμός» και άλλες πολεοδομικές διατά¬ 
ξεις» (Α' 140). 

2. Τις διατάξεις της παρ. 9β του άρθρου 25 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α' 124/1997). 

3. Τις διατάξεις της παρ. Β του άρθρου 29 του Ν. 
2831/2000 (Α' 140). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 


θηκε με το άρθρο 27του Ν. 2081/1992 (ΑΊ54) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α'38). 

5. Την Υ6/31.10.2001 απόφαση Πρωθυπουργού και Υ¬ 
πουργού Περιβάλλοντος, Χωροταξίας και Δημοσίων Έρ¬ 
γων «Ανάθεση αρμοδιοτήτων Υπουργού Περιβάλλοντος, 
Χωροταξίας και Δημοσίων Έργων στους Υφυπουργούς 
Περιβάλλοντος, Χωροταξίας και Δημοσίων Έργων» (Β' 
1484). 

6. Την 46307/2274/17.7.1987 απόφαση του Υπουργού 
Περιβάλλοντος Χωροταξίας και Δημοσίων Έργων «Έ¬ 
γκριση Γενικού Πολεοδομικού Σχεδίου (Γ.Π.Σ.) της νήσου 
Κυθήρων (Ν. Αττικής)» (Δ' 864), όπως τροποποιήθηκε με 
την 17867/4121/6.7.1998 απόφαση του Υπουργού Περι¬ 
βάλλοντος Χωροταξίας και Δημοσίων Έργων 
«Τροποποίηση Γενικού Πολεοδομικού Σχεδίου της νήσου 
Κυθήρων (Ν. Αττικής)» (Δ' 526). 

7. Τις διατάξεις του άρθρου 1 του 161/1984 Π. Δ/τος 
«Ανακατανομή αρμοδιοτήτων των Υπουργείων Πολιτι¬ 
σμού και Επιστημών και Χωροταξίας Οικισμού και Περι¬ 
βάλλοντος» (Α' 54). 

8. Την 28533/6418/1998 απόφαση του Υπουργού Περι¬ 
βάλλοντος,Χωροταξίας και Δημοσίων Έργων «Χαρακτη¬ 
ρισμός ως πυκνοδομημένου τμήματος της πολεοδομικής 
ενότητας «Χώρα - Καψάλι» του οικισμού Κυθήρων κοινό¬ 
τητας Κυθήρων (Ν.Αττικής)». 

9. Τις 86/1990, 65/1994, 77/1994, 10/1995, 45/1997, 94/ 
1997, 37/1998 γνωμοδοτήσεις του κοινοτικού συμβου¬ 
λίου και την γνωμοδότηση του δημοτικού συμβουλίου Κυ¬ 
θήρων. 

10. Τις από 18.4.1994, 9.12.1996 και 9.11.2000 εισηγή¬ 
σεις - αιτιολογικές εκθέσεις της Δ/νσης Πολεοδομικού 
Σχεδιασμού - Τμήμα Παραδοσιακών Οικισμών. 

11. Τις 247/1994, 836/1996, 332/2000 και 30/2001 
γνωμοδοτήσεις του Κεντρικού Συμβουλίου Χωροταξίας 
Οικισμού και Περιβάλλοντος. 

12. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α. 

13. Τις 65/1999, 617/2001 και 410/2002 γνωμοδοτήσεις 
του Συμβουλίου της Επικράτειας με πρόταση της Υ¬ 
φυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1 

Α. Εγκρίνεταιτοπολεοδομικό σχέδιο της πολεοδομικής 
ενότητας «Χώρα - Καψάλι» του οικισμού Κυθήρων δήμου 
Κυθήρων (Ν. Αττικής), που είναι οικισμός προϋφιστά- 
μενος του έτους 1923 και έχει χαρακτηρισθεί ως πα¬ 
ραδοσιακός με το από 19.10.1978 Π. Δ/γμα (Δ'594) και ως 
τόπος που χρήζει ειδικής κρατικής προστασίας και τοπίο 
εξαιρετικού φυσικού κάλλους με την ΥΠΠΕ/Φ.26/41112/ 
1079/10.9.1980 απόφαση του Υπουργού Πολιτισμού και 
Επιστημών (Β' 788) ως εξής: 

1) Του τμήματός του που έχει χαρακτηρισθεί ως 
πυκνοδομημένο με την 28533/6418/1998 απόφαση του 
Υπουργού Περιβάλλοντος, Χωροταξίας και Δημοσίων 
Έργων, με τις διατάξεις των άρθρων 1 και 2 του Ν.Δ/τος 
της 17.7. 1923. 

2) Του λοιπού τμήματός του που είναι αραιοδομημένο 
με τις διατάξεις του Ν. 1337/1983, με τον καθορισμό 
οικοδομήσιμων χώρων, οδών, πεζοδρόμων, κοινοχρή¬ 
στων χώρων, χώρων στάθμευσης αυτοκινήτων, χώρου 
πολιτιστικού κέντρου, παιδικού σταθμού, αθλητικών ε¬ 
γκαταστάσεων, μετεωρολογικού σταθμού, εκκλησια¬ 
στικού μουσείου, διοίκησης παιδικού σταθμού και 
καθορίζεται η θέση και διάταξη κτιρίου εκκλησίας. 

Β. Εγκρίνεται η αναθεώρηση του εγκεκριμένου 
ρυμοτομικού σχεδίου του ίδιου οικισμού με την μετατόπι¬ 
ση οικοδομικών - ρυμοτομικών γραμμών. 

Γ. Οι ρυθμίσεις των παρ. Α και Β φαίνονται στο σχετικό 
χρωματισμένο πρωτότυπο διάγραμμα σε κλίμακα 1:1000 
που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 16330/2002 πράξη του 
και που αντίτυπό του σε φωτοσμίκρυνση δημοσιεύεται με 
το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας ε- 
γκρίνεταιτο σχέδιο με το εδάφιο 2 της παρ. Ατού άρθρου 
1 και καθορίζονται οι όροι και περιορισμοί δόμησης της 
περιοχής της οποίας εγκρίνεται το σχέδιο με το εδάφιο 1 
της ίδιας παραγράφου και της περιοχής της οποίας ανα¬ 
θεωρείται το σχέδιο με την παράγραφο Β του άρθρου 1. 

Άρθρο 3 

Στο πρόσωπο των οικοπέδων, οικοδομημένωνή μη, που 
βρίσκονται στην περιοχή της οποίας εγκρίνεται το 
πολεοδομικό σχέδιο με την παράγραφο Ατού άρθρου 1, 
επιβάλλεται προκήπιο πλάτους τριών (3), τεσσάρων (4), 
έξι (6) και δεκατριών (13) μέτρων και μεταβλητό όπως 
φαίνεται στο διάγραμμα του άρθρου 1. 

Άρθρο 4 

1. Σε όλη τηνπεριοχή του άρθρου 1 επιτρέπονται οιχρή- 
σεις γενικής κατοικίας, όπως προσδιορίζεται από το άρ¬ 
θρο 3 του από 27.2.1987 Π. Δ/τος (Δ' 166) με εξαίρεση: 

- τα ξενοδοχεία δυναμικότητας μεγαλύτερης των 50 
κλινών, επιτρεπομένης μόνο της μετατροπής παλαιών πα¬ 
ραδοσιακών κτιρίων σε ξενώνες ανεξαρτήτως της δη- 
μιουργούμενης δυναμικότητας αυτών. 

-τα κτίρια στάθμευσης. 

-ταπρατήρια βενζίνης. 

2. α) Απαγορεύεται η λειτουργία συνεργείων αυτοκινή¬ 
των και μοτοποδηλάτων, καταστημάτων στάθμευσης 
ενοικιαζομένων αυτοκινήτων και μοτοποδηλάτων, καθώς 


και οποιαδήποτε χρήση καταστήματος ή επαγγελματικού 
εργαστηρίου που δημιουργεί όχληση στο περιβάλλοντου 
οικισμού. 

- Οι παραπάνω μη επιτρεπόμενες χρήσεις και δραστηριό¬ 
τητες απομακρύνονται σε χρονικό διάστημα τριών ετών από 
την δημοσίευση του παρόντος διατάγματος, α- 
παγορευομένηςτηςεπεκτάσεωςτωνεγκαταστάσεώντους. 

- Ειδικότερα δεν επιτρέπεται η λειτουργία οποιοσ¬ 
δήποτε χρήσης, που ανεξάρτητα από το είδος της, το μέ¬ 
γεθος της, ή την ονομασία της, αποτελεί πηγή όχλησης 
για το περιβάλλον του οικισμού και το υποβαθμίζει. Η α¬ 
παγόρευση επιβάλλεται σε περίπτωση οποιοσδήποτε ό¬ 
χλησης της κατοικίας, ανεξάρτητα αν αυτή προκαλείται 
από τις εγκαταστάσεις των χώρων ή το προσωπικό ή την 
πελατεία (μεγάφωνα μικρόφωνα, ενισχυτές, μουσικά συ¬ 
γκροτήματα, προσέλευση ή αποχώρηση πελατών, κυ- 
κλοφοριακά προβλήματα, σκουπίδια) με την διαδικασία 
των παρακάτω εδαφίων δ και ε. 

β) Δεν επιτρέπεται κάθε είδους χρήση μικροφωνικών ε¬ 
γκαταστάσεων σε ανοικτούς ιδιωτικούς ή δημόσιους 
χώρους. 

γ) Δεν επιτρέπεται η χρήση και η κατάληψη (τραπέ-ζια, 
καρέκλες, προθήκες) των πεζοδρόμων - πεζοδρομίων και 
δρόμων για την υπαίθρια επέκταση των καταστημάτων 
της περιοχής, για να μην εμποδίζεται η κυκλοφορία πεζών 
και οχημάτων. Κατ’ εξαίρεση επιτρέπεται η τοποθέτηση 
τραπέζιών σε περιορισμένα τμήματα πλατειών, πεζοδρό¬ 
μων, και σε ποσοστό που δεν μπορεί να υπερβείτο 10% ύ¬ 
στερα από σύμφωνη γνώμη της Κοινότητας και της Επι¬ 
τροπής Πολεοδομικού και Αρχιτεκτονικού Ελέγχου (Ε- 
ΠΑΕ). 

δ) Η αρμόδια Πολεοδομική Υπηρεσία σε περίπτωση που 
υποπέσει στην αντίληψή της, όχληση προκαλούμενη με 
οποιοδήποτε τρόπο από υφιστάμενες χρήσεις, ζητάει κα¬ 
τά περίπτωση ή κατά περιοχή στοιχεία προκειμένου να ε- 
λέγξειτη νομιμότητα της λειτουργίας της επιχείρησης, το 
μέγεθος και το είδος της όχλησης και επιβάλλει όρους για 
την βελτίωση της λειτουργίας και την άρση της όχλησης 
αυτής. 

Εφόσον η όχληση αυτή αφορά ηχητική ή περιβαλλοντι¬ 
κή ρύπανση,επιβάλλεται άμεση συμμόρφωση προς τις 
διατάξεις του παρόντος δ/τος. Στην περίπτωση που απαι¬ 
τείται η λήψη πρόσθετων μέτρων ορίζεται προθεσμία για 
την συμμόρφωση μετά από την διαπίστωση της οποίας ε¬ 
πιτρέπεται η επανάληψη της λειτουργίας. 

Σε περίπτωση υποτροπής, η αρμόδια Πολεοδομική Υ¬ 
πηρεσία μετά από γνώμη του Δήμου αποφασίζει για το ά¬ 
μεσο κλείσιμο της οχλούσας επιχείρησης. 

ε) Στις περιπτώσεις καταστρατήγησης ή παραβίασης ε- 
πιτρεπομένων χρήσεων επιβάλλεται η σφράγιση του α¬ 
κινήτου σύμφωνα με την 44242/2361/89 Υπουργική από¬ 
φαση (Β'380/1989). 

3. α) Υφιστάμενες κατά την ημέρα δημοσίευσης του πα¬ 
ρόντος διατάγματος χρήσεις και μη επιτρεπόμενες από 
τις διατάξεις αυτού, επιτρέπονται κατά παρέκκλιση, ε¬ 
φόσον λειτουργούν με νόμιμη άδεια σε κατάλληλο γι’ αυ¬ 
τές χώρο σύμφωνα με τις σχετικές πολεοδομικές και ειδι¬ 
κές διατάξεις και δεν αποτελούν παράγοντα επικινδυνό- 
τητας ή άλλη πηγή όχλησης για το περιβάλλον, την 
κυκλοφορία και ιδιαίτερα την κατοικία. Οι παραπάνω χρή¬ 
σεις σε κάθε περίπτωση πρέπει να απομακρυνθούν μέσα 
σε διάστημα πέντε (5) ετών από τη δημοσίευση του πα¬ 
ρόντος. 

β) Επιτρέπεται εφ’ άπαξ η μεταβίβαση χρήσεων, που υ- 
φίστανται με νόμιμη άδεια, αλλά δεν επιτρέπονται από το 
παρόν, σε πρόσωπα α' βαθμού συγγένειας, (στις περι¬ 
πτώσεις συνταξιοδότησης,θανάτου κ.λπ.) και για χρονικό 
διάστημα έως ένα έτος, με την επιφύλαξη της παρ. 2α. 

γ) Επιτρέπεται κατά παρέκκλιση χορήγηση άδειας 
λειτουργίας επιχείρησης εφόσον πληρούνται οι ειδικές 
για την εγκατάσταση της χρήσης διατάξεις και κατά την 
ημέρα δημοσίευσης του παρόντος Π. Δ/γματος είχε εκ- 
δοθεί άδεια έναρξης άσκησης επιτηδεύματος και είχε 
διαμορφωθεί ο χώρος για την συγκεκριμένη χρήση με ά¬ 
δεια της Πολεοδομικής Υπηρεσίας, ακολουθουμένων, 
αναλόγως της χρήσης, στη συνέχεια των διατάξεων των 
προηγουμένων παραγράφων. 

Οι παραπάνω χρήσεις σε κάθε περίπτωση πρέπει να α¬ 
πομακρυνθούν μέσα σε διάστημα πέντε (5) ετών από τη 
δημοσίευση του παρόντος. 

δ) Κάθε δόμηση ή δομική εργασία στην περιοχή, είναι ε¬ 
πιτρεπτή μόνον εφόσον προβλέπεται ή είναι σύμφωνη με 
τις χρήσεις που καθορίζονται με το παρόν διάταγμα. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων 
ορίζονται ως εξής: 

Α. 1. α) για το πυκνοδομημένο τμήμα του οικισμού ορί¬ 
ζεται: 

- Ελάχιστο πρόσωπο: δώδεκα (12) μέτρα 

- Ελάχιστο εμβαδόν: τριακόσια (300) τ.μέτρα 

- Ελάχιστο όριο κατάτμησης των οικοπέδων ορίζονται 
τα εξακόσια (600) τ. μέτρα. 

- Απαγορεύεται η συνένωση των οικοπέδων. 

β) Κατά παρέκκλιση της προηγούμενης παραγράφου 
θεωρούνται άρτια και οικοδομήσιμα: 

ί. Τα οικόπεδα που στις 18.11.1978 ημέρα δημοσίευσης 
του από 19.10.1978π.δ/γματος (Δ'594) είχαν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: 150 τ. μέτρα. 

ϋ. Τα οικόπεδα τα οποία στις 2.7.1968 ημέρα δημοσίευ¬ 
σης του από 15.6.1968π.δ/γματος (ΔΊ11) είχαν: 

- Ελάχιστο πρόσωπο: τέσσερα (4) μέτρα. 

- Ελάχιστο εμβαδόν: τριάντα (30) τ. μέτρα. 

2. α) για το αραιοδομημένο τμήμα του οικισμού: 

-Ελάχιστο πρόσωπο: δέκα πέντε (15) μέτρα. 

- Ελάχιστο εμβαδόν: εξακόσια (600) τ. μέτρα. 

β) Κατά παρέκκλιση της προηγούμενης παραγράφου 
θεωρούνται άρτια και οικοδομήσιμα: 

ί. Τα οικόπεδα που στις 18.11.1978 ημέρα δημοσίευσης 
του από 19.10.1978πρ. δ/γματος (Δ'594) είχαν: 

- Ελάχιστο πρόσωπο: δώδεκα (12) μέτρα. 

- Ελάχιστο εμβαδόν: τριακόσια (300) τ. μέτρα. 

ϋ. Τα οικόπεδα που προκύπτουν από την οριστική πρά¬ 
ξη εφαρμογής της πολεοδομικής μελέτης ή προέρχονται 
από τις εισφορές σε γη σύμφωνα με το άρθρο 8 του Ν. 
1337/1983 εφόσον έχουν ελάχιστο πρόσωπο οκτώ (8) μέ¬ 
τρα και ελάχιστο εμβαδόν διακόσια πενήντα (250) τ. μέ¬ 
τρα. 

Β. 1. Μέγιστο ποσοστό κάλυψης των οικοπέδων: 
πενήντα τοις εκατό (50 %) της επιφάνειας τους. 

2α. Ο συντελεστής ορίζεται κατά τομείς I και II ως εξής: 

Τομέας I: 0,8 

Τομέας II: 0,5 

β. Μέγιστη επιτρεπόμενη εκμετάλλευση των οικοπέ¬ 
δων: τετρακόσια (400) τ.μ. 


3. α) Ο μέγιστος αριθμός των ορόφων των κτιρίων ορί¬ 
ζεται σε δύο (2) και το μέγιστο ύψος αυτών σε 7,50 μέτρα 
προκειμένου για διώροφο κτίριο ή διώροφο τμήμα κτιρίου 
και σε 4,50 μ. προκειμένου για μονόροφο κτίριο ή 
μονόροφο τμήμα κτιρίου συμπεριλαμβανομένου και του 
ύψους του συμπαγούς στηθαίου. 

Ειδικότερα: 

ι) Στους με στοιχεία Π1, Π2 οικοδομήσιμους χώρους 
ορίζεται αριθμός ορόφωντων κτιρίων ένας (1), το δε ύψος 
αυτών δεν μπορεί να υπερβεί την στάθμη του περιφερει¬ 
ακού δρόμου στην άνω πλευρά του πέραν των ογδόντα ε¬ 
κατοστών (0,80) του μέτρου. 

ιι) Γ ια το τμήμα του οικοδομήσιμου χώρου στηνπεριοχή 
της Αγίας Άννας με τα στοιχεία ΑΒΓΔΑ ορίζεται αριθμός 
ορόφων ένας (1) και μέγιστο ύψος κτιρίου τα τέσσερα (4) 
μέτρα συμπεριλαμβανομένου του ύψους του συμπαγούς 
στηθαίου, μετρούμενο από την στάθμη του περιφερει¬ 
ακού δρόμου και σε κάθε σημείο του. 

β) Το ύψος των κτιρίων μετράται από το χαμηλώτερο 
σημείο της τομής του περιγράμματος του κτιρίου με το 
φυσικό έδαφος ή τον διαμορφωμένο κοινόχρηστο χώρο 
στην περίπτωση που το κτίριο τοποθετείται στην 
ρυμοτομική γραμμή. 

- Σε περίπτωση που η κλίση του εδάφους είναι μεγαλύ¬ 
τερη του 25 % το ύψος του διωρόφου κτιρίου μπορεί να 
φθάσει τα 8,50 μ. μετά από γνώμη της ΕΠΑΕ, συμπερι¬ 
λαμβανομένου και του ύψους του συμπαγούς στη¬ 
θαίου, μετρούμενο από το φυσικό έδαφος. 

- Τα κτίρια σε κάθε θέση δεν μπορούν να υπερβούν το 
μέγιστο αριθμό ορόφων και το μέγιστο επιτρεπόμενο 
ύψος κλιμακούμενα αναλόγως της κλίσης του εδάφους. 

- Επί των δωμάτων των κτιρίων επιτρέπεται μόνο η κα¬ 
τασκευή χαμηλού συμπαγούς στηθαίου που ακολουθεί 
το περίγραμμα του κτιρίου και καπνοδόχοι. 

5. Για τον χώρο Κλειστού Γυμναστηρίου καθορίζονται 
ειδικότερα οι παρακάτω όροι και περιορισμοί δόμησης, 
προκειμένου οι ανεγερθησόμενες εγκαταστάσεις αυτού 
να μη προσβάλουν οπτικά το Κάστρο: 

α) Ο κυρίως όγκος του κλειστού Γ υμναστηρίου υποβαθ¬ 
μίζεται ως προς το φυσικό ή τεχνητά διαμορφωμένο έ¬ 
δαφος ώστε να καθίσταται μη ορατός από τον περιφερει¬ 
ακό δρόμο. 

β) Το ύψος των πάνω από το έδαφος κτιριακών όγκων 
δεν επιτρέπεται να υπερβαίνει την στάθμη του περιφερει¬ 
ακού δρόμου,σε κάθε σημείο του, κατά τέσσερα (4) μέ¬ 
τρα. 

γ) Η μέγιστη συνολική επιφάνεια των κτισμάτων, των 
οποίων η στάθμη δαπέδου υπερέχειτης κατώτερης στάθ¬ 
μης του περιφερειακού δρόμου, ορίζεται σε οκτακόσια 
(800) τ. μέτρα. 

δ) Ο μέγιστος επιτρεπόμενος όγκος κτιρίων, προβαλ¬ 
λόμενος επί του περιφερειακού δρόμου και σε κάθε ση¬ 
μείο αυτού, ορίζεται σε 4.000 τ.μ. 

ε) Γ ια την έκδοση της σχετικής οικοδομικής άδειας α¬ 
παιτείται η εκπόνηση ειδικής μελέτης η οποία εγκρίνεται 
από την Επιτροπή Πολεοδομικού και Αρχιτεκτονικού Ε¬ 
λέγχου (ΕΠΑΕ). 

Άρθρο 6 

Ειδικοί όροι - Μορφολογικοί περιορισμοί 

1. Η διαμόρφωση των όγκων των κτιρίων, προσαρμόζε¬ 
ται στα παραδοσιακά πρότυπα του οικισμού ως προς την 
κλίμακα, τις αναλογίες και την σύνθεση των επί μέρους ό- 

γκων. Οι όψεις των κτιρίων έχουν εξαιρετικά λιτή 
μορφολόγηση σύμφωνα μετά παραδοσιακά πρότυπα. 

Η κάτοψη του κτιρίου πρέπει να έχει απλό σχήμα και ε¬ 
πιβάλλεται η διάσπαση ενιαίου κτιριακού όγκου έτσι ώστε 
να μην δημιουργείται συμπαγής όγκος κτιρίου, δηλαδή 
πτέρυγα με ενιαία στάθμη δώματος μεγαλύτερος των 800 
μ 3 πάνω από τη στάθμη του φυσικού εδάφους, ούτε συνε¬ 
χές και ενιαίο τμήμα όψεως κτιρίου μεγαλύτερο από 12 μ. 
Η διάκριση των κατά τα ανωτέρω δημιουργουμένων πτε¬ 
ρύγων (επί μέρους κτιριακών όγκων) γίνεται είτε με 
διαφοροποίηση της άνω στάθμης τους είτε με μετατόπι¬ 
ση τους σε κάτοψη κατά την μιά ή την άλλη κύρια κατεύ¬ 
θυνση. 

Η ΕΠΑΕ μπορεί να επιβάλλει τροποποιήσεις προκει- 
μένου να επιτευχθεί περαιτέρω υποδιαίρεση του όγκου 
του κτιρίου μέχρι και δημιουργία περισσοτέρων εντελώς 
διακεκριμένων κτιρίων, εάν τούτο επιβάλλεται από τις 
συνθήκες και τα παραδοσιακά πρότυπα του περιβάλ¬ 
λοντος. 

2. Η ΕΠΑΕ δύναται ακόμα να επιβάλλει περιορισμούς 
ως προς την τοποθέτηση των κτιρίων στο οικόπεδο ώστε: 

- να μην βλάπτεται ο πολεοδομικός ιστός του οικισμού. 

- να προστατεύονται βασικά σημεία θέας των κοινό¬ 
χρηστων χώρων. 

- να προστατεύονται θέες και όμορα παραδοσιακά κτί¬ 
ρια. 

- να μην διαμορφώνονται υποβαθμισμένοι ελεύθεροι 
χώροι ανάμεσα σε όμορες ιδιοκτησίες. 

3. Σε περίπτωση που το κτίριο τοποθετείται εσώτερον 
του ορίου του οικοπέδου τότε, προκειμένου να εξασφαλι- 
σθεί η συνέχεια του μετώπου του δρόμου κατασκευάζε¬ 
ται μανδρότοιχος ύψους τουλάχιστον 1,80 μ. μετά από έ¬ 
γκριση της ΕΠΑΕ. 

Η διάταξη αυτή δεν έχει ισχύ στην περιοχή του Μπελ- 
βεντέρε και στις θέσεις όπου φαίνονται στο διάγραμμα 
του άρθρου 1 με διαγράμμιση και χαρακτηρίζονται με το 
γράμμα α, όπου ως μέγιστο ύψος μανδρότοιχου ορίζονται 
τα 0,90 μ. 

Επίσης μετά από γνώμη της ΕΠΑΕ και εφόσον πρόκει¬ 
ται για κτίριο με χρήση διάφορη της κατοικίας είναι δυνα¬ 
τόν να μην κατασκευασθεί ο κατά τα ανωτέρω 
μανδρότοιχος, με την προϋπόθεση ότι ο χώρος που δη- 
μιουργείται με την οπισθοχώρηση του κτιρίου θα αποτε¬ 
λεί αισθητική και λειτουργική συνέχεια με τους κοινόχρη¬ 
στους χώρους του οικισμού. 

4. Απαγορεύεται η κατασκευή κτιρίων σε υποστηλώμα- 
τα (ΡΙΕΟΤΙ8), καθώς και η ανέγερση λυομένων κατασκευ¬ 
ών. Επίσης απαγορεύεται η ολοκλήρωση των οικοδομι¬ 
κών εργασιών στον όροφο πριν την ολοκλήρωση των ε¬ 
ξωτερικών επιχρισμάτων και την τοποθέτηση 
κουφωμάτων στο ισόγειο. 

5. Επιτρέπεται η κατασκευή υπογείου με την προϋπό¬ 
θεση ότι η κάτω στάθμη της οροφής του δεν θα υπερ¬ 
βαίνει σε κανένα σημείο τα 0,80 μ. από την φυσική στάθ¬ 
μη του πέριξ εδάφους. 

Απαγορεύεται η πρόσβαση στο υπόγειο από τον εξωτε¬ 
ρικό χώρο του κτιρίου. 

6. Η επικάλυψη των κτιρίων γίνεται με επίπεδο δώμα. Το 
δώμα ακολουθεί το περίγραμμα της κάτοψης του τελευ¬ 
ταίου ορόφου απαγορευμένης οποιοσδήποτε προεξοχής 
ή στεγάστρου. 

7. Οι εξωτερικοί τοίχοι των κτιρίων, οι μανδρότοιχοι και 
οι αναλληματικοί τοίχοι κατασκευάζονται από λίθους χω¬ 


ρίς τονισμένους αρμούς ή από οποιοδήποτε άλλο υλικό ε- 
πιχρισμένο εξωτερικά με σοβά, αποκλεισμένου του αρτι- 
φισιέλ, ρελιέφ, πεταχτού κ.λπ. και βάφονται λευκοί. 

Απαγορεύονται οποιουδήποτε είδους επενδύσεις των 
εξωτερικών όψεων. 

Απαγορεύεται στις όψεις του ίδιου κτιρίου ή του επί 
μέρους κτιριακού όγκου κτιρίου η εμφάνιση ταυτόχρονα 
ανεπίχριστης λιθοδομής και επιχρισμένων υλικών 
φέροντος οργανισμού ή στοιχείων πληρώσεως. 

8. Το άθροισμα των επιφανειών των ανοιγμάτων πάσης 
φύσεως,κάθε όψης,δεν μπορεί να υπερβαίνει το 25% της 
επιφάνειας επί της οποίας βρίσκονται. 

Στα ανοίγματα επιβάλλεται να κυριαρχεί η κατακόρυφη 
διάσταση και οι αναλογίες των μεν παραθύρων είναι 1 
προς 1,5 έως 1 προς 2 και των θυρών 1 προς 2 έως 1 προς 
2,5 για τις μονόφυλλες και 1,5 έως 1 προς 1,8 για τις δί¬ 
φυλλες. 

Τα πρέκια των ανοιγμάτων διαμορφώνονται οριζόντια. 
Τοξωτό πρέκι μπορεί να διαμορφωθεί μόνο στην κύρια 
είσοδο του κτιρίου (ισόγειο) κατά τα παραδοσιακά πρό¬ 
τυπα. 

9. Τα κουφώματα θυρών,παραθύρων και προθηκών κα¬ 
ταστημάτων κατασκευάζονται οπωσδήποτε από ξύλο. 

- Τα εξώφυλλα είναι καρφωτά ή ταμπλαδωτά. 

- Οι θύρες εισόδου είναι ταμπλαδωτές (με ή χωρίς φεγ¬ 
γίτη) ή καρφωτές. 

- Επιτρέπεται η τοποθέτηση σιδηρών κιγκλιδωμάτων α¬ 
σφαλείας σε παράθυρα και πόρτες, απλής κατασκευής, 
σύμφωνα με τα παραδοσιακά πρότυπα. 

- Τα εξωτερικά κουφώματα των κτιρίων επιβάλλεται να 
είναι βαμμένα και μονόχρωμα, σε χρώματα που α- 
παντώνται στον οικισμό. Απαγορεύεται να μείνουν στο 
φυσικό τους χρώμα με βαφή λαδιού ή παρεμφερούς υ¬ 
λικού. Ο περιορισμός αυτός ισχύει και για τις αυλόθυρες 
των περιφράξεων. 

10. Επιτρέπεται η κατασκευή ανοικτών εξωστών σε 
πρόβολο μέγιστου πλάτους 1,20 μ. με τους εξής περιορι¬ 
σμούς: 

α) Το μήκος των εξωστών δεν επιτρέπεται να περιλαμ¬ 
βάνει περισσότερα των δύο ανοιγμάτων των όψεων. 

β) Οι εξώστες πρέπει να απέχουν τουλάχιστον ένα μέ¬ 
τρο από τα άκρα των όψεων και το πίσω όριο του 
οικοπέδου. 

γ) Το κατώτερο σημείο του εξώστη σε πρόβολο πρέπει 
να απέχει το λιγώτερο τρία μέτρα από το κράσπεδο του 
πεζοδρομίου, όταν ο εξώστης εξίκνυται πάνω από κοινό¬ 
χρηστο χώρο. 

δ) Απαγορεύονται οι γωνιακοί εξώστες. 

ε) Απαγορεύονται οι σκεπαστοί εξώστες. 

11. Επιτρέπεται η κατασκευή εξωτερικής κλίμακας 
προς τον όροφο. Οι κλίμακες τοποθετούνται παράλληλα 
(και όχι κάθετα η άλλως) και σε επαφή με το κτίριο και κα¬ 
τασκευάζονται είτε συμπαγείς, δηλαδή χωρίς εμφανές 
κενό κάτω από το κεκλιμένο επίπεδο τους είτε με τοξωτό 
άνοιγμα κάτω από το κεκλιμένο επίπεδο κατά τα πα¬ 
ραδοσιακά πρότυπα. Το στηθαίο αυτών κατασκευάζεται 
συμπαγές και συνεχές, κεκλιμένο χωρίς σπασίματα. Η τε¬ 
λική όψη της κλίμακας ακολουθεί τη διαμορφωμένη όψη 
του κτιρίου. 

12. Τα στηθαία στο δώμα και στις ταράτσες κατασκευ¬ 
άζονται συμπαγή και διαμορφώνουν όψη ενιαία με τους ε- 
ξωτερικούςτοίχουςτου κτιρίου. Τα στηθαία των ανοικτών 
εξωστών δύνανται να κατασκευασθούν συμπαγή όπως 

παραπάνω ή και ξύλινα ή μεταλλικά απλής μορφής βαμ¬ 
μένα με χρώματα που απαντώνται στον οικισμό. 

13. Απαγορεύεται η χρήση πλαστικού, αλουμινίου, ε- 
τερνίτη ή παρεμφερούς υλικού σε οποιαδήποτε κατα¬ 
σκευή στο κτίριο. 

14. Απαγορεύονται τα προστεγάσματα μόνιμα ή κινητά. 

Επιτρέπεται η δημιουργία ξύλινων σκιάδων ή σιδηρών 

απλής διατομής (πέργκολες) σε επαφή με το κτίριο, στις 
ταράτσες ή εκτός του σώματος του κτιρίου, μετά από έ¬ 
γκριση της ΕΠΑΕ. 

Επιτρέπεται η τοποθέτηση οριζοντίων τεντών μόνο επί 
των αυλών των οικοδομών ως και επί των κοινοχρήστων 
χώρων. 

Απαγορεύεται η τοποθέτηση κεκλιμένων, κατακόρυ- 
φων ή καμπύλων τεντών. 

Τα υποστηλώματα των τεντών κατασκευάζονται από 
ξύλο ή σίδηρο βαμμένα με χρώματα που απαντώνται στον 
οικισμό, αντίστοιχα με εκείνα των στηθαίων των ανοικτών 
εξωστών και απομακρύνονται με την απομάκρυνση της 
τέντας. 

Οι τέντες είναι αποκλειστικά από μονόχρωμο ύφασμα, 
χρώματος λευκού ή ζαχαρί. 

15. Απαγορεύεται η τοποθέτηση ηλιακών θερμοσι¬ 
φώνων πάνω στα δώματα ή στους εξώστες των 
οικοδομών. 

Ηλιακοί θερμοσίφωνες μπορούν νατοποθετηθούν στον 
ακάλυπτο χώρο των οικοπέδων και σε σημεία αθέατα, κα¬ 
τά το δυνατόν, από τους κοινόχρηστους χώρους. 

16. Απαγορεύεται γενικά η τοποθέτηση εξωτερικά και 
στις προσόψεις των κτιρίων, στα δώματα ή τους εξώστες, 
κλιματιστικών σωμάτων ή όποιου άλλου στοιχείου σύγ¬ 
χρονης τεχνολογίας (κεραίες κ.λπ.) προσβάλλει το πα¬ 
ραδοσιακό περιβάλλον. 

17. Κορνιζώματα, φουρούσια, παραστάδες, αλτάνες, 
καμινάδες κατασκευάζονται κατά τα παραδοσιακά πρό¬ 
τυπα. 

18. Απαγορεύεται η εγκατάσταση φωτεινών επιγρα¬ 
φών, ανεξάρτητα από το είδος ή το σχήμα τους. 

Επιτρέπεται κατά την κρίση της ΕΠΑΕ η ανάρτηση επι¬ 
γραφών κοινών (μη φωτεινών) επί των προσόψεων των 
κτιρίων με τις παρακάτω προϋποθέσεις: 

- Οι επιγραφές τοποθετούνται παράλληλα προς την ό¬ 
ψη του κτιρίου. 

- Είναι μικρών διαστάσεων και αντιστοιχούν σε ένα 
άνοιγμα της όψης. 

- Επί της αυτής όψης του κτιρίου επιτρέπεται μία μόνο 
επιγραφή ανά επιχείρηση ή υπηρεσία. 

- Οι επιγραφές συντάσσονται στην Ελληνική γλώσσα. 

Επιτρέπεται στην ίδια επιγραφή η μετάφραση ή επεξή¬ 
γηση σε ξένη ή ξένες γλώσσες με λατινικούς χαρακτήρες 
με μικρότερου μεγέθους γράμματα από τα Ελληνικά. 

- Απαγορεύεται η ανάρτηση επιγραφών στα στηθαία ε¬ 
ξωστών, στις κλίμακες, στα στηθαία δωμάτων, καθώς και 
η τοποθέτηση ελεύθερα ισταμένων ικριωμάτων διαφημι¬ 
στικών ή άλλων πινακίδων στα δώματα ή αλλού. 

19. Επιβάλλεται η κατά το δυνατόν διατήρηση της 
μορφής της φυσικής επιφάνειας του εδάφους. 

Απαγορεύεται η επιχωμάτωση ή εκσκαφή των ακαλύ¬ 
πτων επιφανειών των οικοπέδων προς ανύψωση ή υποβί- 
βαση της στάθμης αυτών. Επιτρέπονται μόνον οι απολύ¬ 
τως απαραίτητες εκσκαφές ή επιχωματώσεις για την ε¬ 
φαρμογή του περιγράμματος της οικοδομής. 


Δεν επιτρέπεται η εκτέλεση χωματουργικών έργων για 
δημιουργία πρανών εντός των πρασιών. 

Σε περίπτωση οικοπέδων με κλίση επιτρέπεται η κατα¬ 
σκευή αναβαθμών με αναλληματικούς τοίχους με απλή ε- 
πιχωμάτωση της ακάλυπτης επιφάνειας αυτών, σε τμήμα 
του ακαλύπτου του οικοπέδου. 

Οι επιχωματώσεις αυτές δεν επηρεάζουν την αφετηρία 
μέτρησης του μέγιστου ύψους των κτιρίων, η οποία σε κά¬ 
θε περίπτωση ορίζεται, ή της στάθμης του φυσικού ε¬ 
δάφους. 

Το μέγιστο επιτρεπόμενο ύψος των αναλληματικών τοί¬ 
χων ορίζεται σε 1,00 μ. Ύψος μεγαλύτερο του ενός μέ¬ 
τρου και οπωσδήποτε μικρότερο του 1,80 μ. επιτρέπεται 
εφόσον οι κλίσειςτου εδάφουςτο απαιτούν μόνον μετά α¬ 
πό έγκριση της ΕΠΑΕ. 

20. Κάθε έργο υποδομής που εκτελείται από Οργανισμό 
Κοινής Ωφέλειας (ΔΕΗ, ΟΤΕ, Τοπική Αυτοδιοίκηση κ.λπ.) 
και γενικά κάθε εργασία που αφορά στη διαμόρφωση, 
τροποποίηση ή ανάπλαση κοινοχρήστων χώρων, οδών 
πλατειών, κρηπιδωμάτων προσαρμόζεται στα πα¬ 
ραδοσιακά πρότυπα και εκτελείται μετά από έγκριση της 
σχετικής μελέτης από την ΕΠΑΕ. 

Οι οργανισμοί κοινής ωφέλειας αναλαμβάνουν με δα¬ 
πάνες τους την αναμόρφωση και βελτίωση των εγκατα- 
στάσεών τους ώστε να μην προσβάλλεται το περιβάλλον. 

21. Για την εκτέλεση των εργασιών επισκευής και απο¬ 
κατάστασης των παλαιών ή ερειπωμένων κτιρίων αντι¬ 
προσωπευτικών της τοπικής παραδοσιακής αρχιτεκτονι¬ 
κής επιτρέπεται μετά από έγκριση της ΕΠΑΕ, η χορήγηση 
αδείας έστω και κατά παρέκκλιση από τις διατάξεις του 
παρόντος ως προς την κάλυψη, το ύψος και το συντελε¬ 
στή δόμησης του οικοπέδου, προκειμένου να αποκατα¬ 
σταθεί το κτίριο στην αρχική του μορφή τούτου αποδει- 
κνυομένου από φωτογραφίες θεωρημένες από τον Πρό¬ 
εδρο της κοινότητας ή την Αστυνομική αρχή και άλλα 
στοιχεία που υποβάλλονται κατά την κρίση της ΕΠΑΕ. 

Η άδεια χορηγείται με την πρόσθετη προϋπόθεση ότι η 
επέμβαση στο κτίριο δεν αλλοιώνει κανένα μορφολογικό 
στοιχείο του, ότι εν γένει εργασίες αποκατάστασης και 
συντήρησης των κτισμάτων (σοβάδες, κουφώματα, χρω¬ 
ματισμός κ.λπ.) ακολουθούν την παραδοσιακή 
τεχνοτροπία, καθώς και ότι θα προηγηθεί προσαρμογή 
της μορφής καιτων υλικώντου υφισταμένου κτιρίου προς 
τις διατάξεις του παρόντος Π. Δ/τος, με απομάκρυνση 
των τυχόν προσκτισμάτων ή στοιχείων και επεμβάσεων 
που αλλοιώνουν το αρχικό κτίριο όπως προσδιορίζονται 
στο εδάφιο α'της παρούσας παραγράφου. 

22) Σε ό,τι αφορά το ύψος των κτιρίων και το συντελε¬ 
στή δόμησης δεν έχουν εφαρμογή οι διατάξεις του άρ¬ 
θρου 41 του Ν. 1337/1983 (Α'33) καθ’ ό μέρος ορίζεται άλ¬ 
λως από το παρόν. 

Δεν επιτρέπεται η πραγματοποίηση μεταφοράς συντε¬ 
λεστή δόμησης στην περιοχή του άρθρου 1. 

23) α. Για την εκτέλεση οποιασδήποτε εργασίας δόμη¬ 
σης απαιτείται οικοδομική άδεια της αρμόδιας 
πολεοδομικής υπηρεσίας, μετά από έγκριση της σχετικής 
μελέτης από την αρμόδια ΕΠΑΕ. 

β. Κάθε κατασκευή ή δραστηριότητα που εκτελείται κα¬ 
τά παράβαση των διατάξεων του παρόντος δ/γματος 
είναι αυθαίρετη και υπάγεται στις σχετικές για τα αυθαί¬ 
ρετα διατάξεις όπως ισχύουν, είτε αφορά παράβαση ως 
προς τους όρους δόμησης, την ογκομετρία, την διάταξη 
των κτιρίων και διαμόρφωση ελεύθερων χώρων των 

οικοπέδων, την μορφολογική σύνθεση των κτιρίων, τους 
κατασκευαστικούς τρόπους και τα χρησιμοποιούμενα υ¬ 
λικά, τις επιγραφές και τις επεμβάσεις στα κτίρια τα αντι¬ 
προσωπευτικά της παραδοσιακής αρχιτεκτονικής. 

γ. Οι μελέτες δύναται να υποβάλλονται στο στάδιο της 
προμελέτης, προκειμένου να γίνει προέγκριση των αρχών 
της πολεοδομικής και αρχιτεκτονικής σύνθεσης. 

δ. Με την οριστική μελέτη υποβάλλονται πέραν των α¬ 
παραίτητων δικαιολογητικών: 

ι) Πλήρεςτοπογραφικό διάγραμμα του οικοπέδου όπου 
εμφαίνονται οι υψομετρικές καμπύλες της υφισταμένης 
κατάστασης και (τυχόν) πρόταση διαμόρφωσης αυτού. 

ιι) Έγχρωμες φωτογραφίες με άποψη της οδού και 
προςτις δύο πλευρές του κτιρίου ώστε να φαίνονται το λι¬ 
γότερο δύο (2) κτίρια εκατέρωθεν ή οικόπεδα καθώς και 
οι φωτογραφίες των απέναντι κτιρίων. 

ιιι) Τεχνική περιγραφή με αναλυτική αναφορά στο είδος 
των χρησιμοποιουμένων υλικών και στους χρωματι¬ 
σμούς. 

ιιιι) Σε περίπτωση επισκευής ή προσθήκης υφισταμένου 
κτιρίου υποβάλλονται έγχρωμες φωτογραφίες του κτι¬ 
ρίου και όλων των όψεων και του εσωτερικού χώρου 
αυτού, ώστε να φαίνονται όλα τα μορφολογικά και καλλι¬ 
τεχνικά στοιχεία του. 


Άρθρο 7 

Αναθεώρηση οικοδομικών αδειών, σύμφωνα με τις 
προϊσχύουσες διατάξεις επιτρέπεται μόνο στις περιπτώ¬ 
σεις των εδαφίων α και β της παρ. 2 του άρθρου 6 του α¬ 
πό 8.7.1993 Π. Δ/γματος «Τρόπος έκδοσης οικοδομικών 
αδειών και έλεγχος των ανεγειρομένων οικοδομών» (Δ' 
795). 

Άρθρο 8 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υφυπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα 14 Οκτωβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

ΡΟΔΟΥΛΑ ΖΗΣΗ 

ΑΠΟΦΑΣΕΙ Σ 

Αριθ. 2288 (2) 

Κήρυξη ως αναδασωτέας εκτάσεως 15,393 στρεμμάτων, 
στη θέση «Γκρέζνα» του Δημοτικού διαμερίσματος 
Λουτρακιού του Δήμου Αριδαίας του Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τηνπαρ. 3 του άρθρου 117 του Συντάγματος της χώ¬ 
ρας. 

2) Τις περί διοικητικής αποκέντρωσης διατάξεις. 

3) Τις δ/ξεις του Ν. 998/79 «Περί προστασίας δασών και 
δασικών εν γένει εκτάσεων» και συγκεκριμένα: 

α) του αρθ. 41 παρ. 1 
β) του αρθ. 38 παρ. 1 

γ)τουαρθ. 70 όπως συμπληρώθηκε με το αρθρ. 12παρ. 
2τουΝ. 2040/92. 

4) Τ ις δ/γές του Υπ. Γεωργίας: 

α) 160417/1180/80, β) 182447/3049/80, γ) 154659/24.5.82. 

5) Τις διατάξεις του Ν. 2218/94 «Περί ίδρυσης Νομαρ¬ 
χιακής αυτ/σης κ.λπ.» και τα άρθρα 4 παρ. 7 και 6 παρ. 7 
του Ν. 2240/94 «Συμπλήρωση διατάξεων για τη Νομ. 
Αυτ/ση κ.λπ.». 

6) Το Ν. 2503/97 «Διοίκηση, οργάνωση, στελέχωση της 
Περιφέρειας κ.λπ.». 

7) Την 5631/26.7.2000 (ΦΕΚ 1339/Β/2000) (ΟΡΘΗ ΕΠΑ¬ 
ΝΑΛΗΨΗ) απόφαση του Γενικού Γραμματέα Περιφέρει¬ 


ας Κεντρικής Μακεδονίας «Ορισμός εισηγητών και μετα¬ 
βίβαση εξουσίας υπογραφής Μ.Ε.Γ.Γ.Π.Κ.Μ... κ.λπ.». 

8) Την 7702/22.10.2002 πρόταση του Δασαρχείου Αρι¬ 
δαίας περί κήρυξης αναδασωτέας της αναφερόμενης 
στο θέμα έκτασης, αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση της δασικής βλάστησης με φυσική και τεχνική αναδά¬ 
σωση, την Δημόσια δασική έκταση 15,393 στρεμμάτων, 
που διαπιστώθηκε ότι εκχερσώθηκε κατά την 30ή Σε¬ 
πτεμβρίου 2002 και βρίσκεται στη θέση «Γκρέζνα», του 
Δημοσίου δάσους Λουτρακιού, του Δημοτικού Διαμερί¬ 
σματος Λουτρακιού, του Δήμου Αριδαίας. Η έκταση αυτή 
προσδιορίζεται από τα στοιχεία Α, Β, Γ, Δ, Ε, Ζ, Η, Θ, I, Κ, 
Λ, Α, όπως φαίνεται στο συνημμένο διάγραμμα και η θέση 
της είναι σημειωμένη στο απόσπασμα φύλλου χάρτη ΓΥΣ 
«ΑΡΝΙΣΣΑ» κλιμ. 1:50.000 τα οποία αποτελούν αναπό¬ 
σπαστο μέρος της απόφασης αυτής και έχει όρια: 

Ανατολικά: Με δημόσιο δάσος οξιάς. 

Δυτικά: Με χέρσο καιΔουρδουμπάκη Πέτρο του Κων. 

Βόρεια: Με Δουρδουμπάκη Πέτρο του Κων. και δασικό 
δρόμο. 

Νότια: Με δρόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα 25 Οκτωβρίου 2002 

Με εντολή Γ ενικού Γ ραμματέα Περιφέρειας 
Ο Διευθυντής Δασών Πέλλας 
ΓΕΩΡΓΙΟΣ ΖΗΤΗΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 

Της έκτασης που εκχερσώθηκε και καταλήφθηκε την 10.09.02 στην θέση «Γκρέσνα» περιοχής του 
Δημοτικού Διαμερίσματος Λουτρακιού του Δήμιου Εξαπλατάνου. 

Θέση εκχέρσωσης - κατάληψης 

ΙΘΗΚΕ/ΕΛΕΓΧΘΗΚΕ 
Οκτωβρίου 2002 
ΐς Αριδαίας 

|Ακριτ^ ης ^ 
,όγος \ 


ν' 

\ ^3ϋ X, / 

Αριδαία 18 Οκτωβρίου 2002 

Ο Συντάξας δασ< ^Ογος 



ίαυρβςΤ. Σαγρής 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












